ZAPISNIK
28. sjednice Vijeća Mjesnog odbora Dubec,
održane 26. rujna 2023. 
u prostoru objekta mjesne samouprave Rudolfa Ivankovića 34, 
s početkom u 18,30 sati


NAZOČNI ČLANOVI VIJEĆA: Dario Marić, Slavica Mišetić, Ivančica Vranješević Ištvanić,  Dora Kolobara, Neven Ivak, Mirela Žumberac, Ante Kolobara

Predsjedava Dario Marić, predsjednik Vijeća.
Zapisnik vodi Slavica Mišetić, podpresjednica Vijeća.
 Predsjednik konstatira da je nazočno 7 od ukupno 7 članova Vijeća, što znači da Vijeće može pravovaljano odlučivati te otvara 28. sjednicu Vijeća Mjesnog odbora.
           Bez rasprave, jednoglasno, Vijeće prihvaća tekst Zapisnika 27. sjednice Vijeća, održane 22. kolovoza 2023. bez izmjena.

Na prijedlog predsjednika Vijeće jednoglasno utvrđuje

[bookmark: _Hlk102995054]DNEVNI RED:

1. Prijedlog za obnovu Perona 1. i 2. Na okretištu tramvaja u Dupcu – donošenje zaključka
2. Prijedlog za produžetak Branimirove - pješačka staza koja povezuje Novo Brestje-Dubec, izlaz na Ulica Rudolfa Ivakovića – donošenje zaključka
3. Prijedlog za proširenje Vodoopskrbne mreže, Polić Dušanka, Ulica Petra Smaića Katastarska Čestica 386/1.(radi se o garaži) – donošenje zaključka
4. Prijedlog za postavljanje stupića na nogostup kod kafe bara UNO (Dubečka ulica) – donošenje zaključka
5. Prijedlog za obilježavanje piješačkog prijelaza na potezu Dubečke ulice, pravac sjever-jug. Ulica Frane Cote  i Ulica Jurija Škarpe – donošenje zaključka
6. Prijedlog za postavljanje prometnih znakova blizina škole na Dubečkoj ulici – donošenje zaključka
7. [bookmark: _Hlk139633119][bookmark: _Hlk99704389][bookmark: _Hlk99703721]Zahtjev za jednokratno korištenje prostora mjesne samouprave u Zagrebu, Ulica Rudolfa Ivankovića 34. – donošenje zaključka
8. Zahtjev za povremeno korištenje prostora mjesne samouprave u Zagrebu, Ulica Rudolfa Ivankovića 34. – donošenje zaključka
9. Pitanja, prijedlozi i obavijesti.


Ad 1. Prijedlog za obnovu Perona 1. i 2. na okretištu tramvaja u Dupcu 

Predsjednik usmeno informira nazočne o predmetu rasprave i odlučivanja.
U raspravi sudjeluju svi prisutni.

Vijeće jednoglasno donosi

Z A K LJ U Č A K

O prijedlogu za obnovu Perona 1 i 2. na okretištu tramvaja u Dupcu

Predsjednik i vijećnici su raspravljali o nadstrešnicama na peronu 1 i 2. Nadstrešnice su dotrajale. Prilikom loših vremenskih uvjeta, kada je kišno vrijeme, voda curi po putnicima koji čekaju tramvaj. Nadstrešnice su u lošem stanju izgledaju derutno i ne štite od vremenskih nepogoda. Predlaže se zamjena postojećih dotrajalih nadstrešnica na peronu 1 i 2 na okretištu tramvaja u Dupcu. Ujedno se predlaže zamjena postojećih sa tipskim nadstrešnicama koje će osigurati bolju zaštitu od kiše i drugih vremenskih nepogoda te poboljšati izgled perona.

U privitku slika mikrolokacije označene na geoportalu.

Ovaj će Zaključak biti dostavljen Vijeću Gradske četvrti Gornja Dubrava, na daljnje
postupanje.


Ad 2.  Prijedlog za produžetak Branimirove - pješačke staze koja povezuje Novo Brestje – Dubec, izlaz na Ulicu Rudolfa Ivankovića 

Predsjednik usmeno informira nazočne o predmetu rasprave i odlučivanja.
U raspravi sudjeluju svi prisutni.

Vijeće jednoglasno donosi 


Z A K LJ U Č A K

o prijedlogu za produžetak Branimirove-pješačke staze koja povezuje Novo Brestje-Dubec, izlaz na Ulicu Rudolfa Ivankovića


Predsjednik i Vijećnici su raspravljali o upitu gospodina Lovre Sindičića, stanovnika Petih Poljanica 12 koji je ujedno i  zaposlenik OŠ Antuna Mihanovića u naselju Dubec o pitanju oko trenutnog kapitalnog projekta koji se provodi u našim četvrtima, a riječ je o produžetku Branimirove ulice do Sesveta, odnosno njezine prve dionice koja se proteže od Zagrebačke do Brestovečke ceste ukupne dužine 1177 m. Put koji je povezivao Dubec s naseljem Brestje, a kojeg koriste veliki broj naših sugrađana, od djece koja idu u školu pa do ljudi koji idu na posao, više kao takav ne postoji zbog radova koji su trenutno u tijeku. Ovaj prijedlog je jako bitan za sigurnost djece koja će svakodnevno tim putem prolaziti od kuće do škole i obrnuto. Navedeno područje koje put spaja nalazi se u različitim upisnim područjima (zapadno: OŠ Antuna Mihanovića, istok: OŠ Brestje), ali bitno je naglasiti kako svake godine barem nekoliko učenika iz Ulice Stjepana Mikuša i okolnih ulica se upisuje u OŠ Antuna Mihanovića, tako da njihov broj u navedenoj školi iznosi barem 15ak. 
[bookmark: _Hlk129078197][bookmark: _Hlk135053353]Iz mape u prilogu koja je preuzeta iz tehničke dokumentacije vidljivo je da prvo raskršće od Zagrebačke – „Brestje Zapad Ulaz“ (trenutni betonski put između Brestja i Dupca) neće biti pokriveno semaforima, nego blinkajućim upozorenjima za pješake (slično kao ono na mjestu bivšeg Tiska u Dupcu) što je uz ograničenje brzine od 60 km/h vrlo upitne sigurnosti za djecu koja će svakodnevno tim putem prolaziti od kuće do škole i obrnuto.  

Vijeće predlaže promjenu u tehničkoj dokumentaciji grada Zagreba projekt „IZGRADNJA BRANIMIROVE ULICE U SESVETAMA OD ZAGREBAČKE CESTE DO BRESTOVEČKE ULICE – FAZA I“. Moli se postavljanje semafora umjesto blinkajućeg upozorenja za pješake.
[bookmark: _Hlk137719827]U privitku slika mikrolokacije označene na geoportalu i dopis gospodina Lovre Sindičića.

Ovaj će Zaključak biti dostavljen Vijeću Gradske četvrti Gornja Dubrava, na daljnje
postupanje.


[bookmark: _Hlk137627170]Ad. 3. Prijedlog za proširenje Vodoopskrbne mreže, Polić Dušanka, Ulica Petra Smaića, katastarska čestica 386/1 (radi se o garaži) 

Predsjednik usmeno informira nazočne o predmetu rasprave i odlučivanja.
U raspravi sudjeluju svi prisutni.

Vijeće jednoglasno donosi 

Z A K LJ U Č A K

o prijedlogu za proširenje Vodoopskrbne mreže, Polić Dušanka, Ulica Petra Smaića, katastarska čestica 386/1 (radi se o garaži)


Vijeće Mjesnog odbora Dubec raspravljalo je o zahtjevu za proširenjem vodoopskrbne mreže na katastarskoj čestici 386/1 u ulici Petra Smaića. Nakon detaljne analize i konstruktivnih razmatranja, Vijeće mjesnog odbora je mišljenja kako u ulici Petra Smaića postoji dobro funkcionirajući vodovodni sustav koji pruža kvalitetnu vodoopskrbu stanovnicima u stambenim objektima te ulice. Smatra se da proširenje mreže za jednu garažu nije opravdano niti tehnički nužno.

[bookmark: _Hlk135131736]Vijeće mjesnog odbora Dubec daje negativno mišljenje zbog gore navedenih razloga.

U privitku slika mikrolokacije označene na geoportalu.

[bookmark: _Hlk135131202]Ovaj zaključak dostavlja se nadležnoj ustrojstvenoj jedinici Grada Zagreba na daljnje postupanje.


Ad. 4 . Prijedlog za postavljanje stupića na nogostup kod caffe bara UNO (Dubečka Ulica) - donošenje zaključka 

Predsjednik usmeno informira nazočne o predmetu rasprave i odlučivanja.
U raspravi sudjeluju svi prisutni.

Vijeće jednoglasno donosi 

Z A K LJ U Č A K

o prijedlogu za postavljanje stupića na nogostup kod caffe bara UNO (Dubečka Ulica)



Vijeće mjesnog odbora Dubec donosi prijedlog za postavljanje stupića na nogostupu ispred terase kafića UNO koja se nalazi na Dubečkoj ulici (slika s geoportala dostavlja se u privitku). Kafić se nalazi na adresi Franje Laurina Vranjanina 38, a terasa se nalazi na strani Dubečke ulice. Zbog višebrojnog žaljenja stanovništva na parkirane automobile ispred terase kafića Uno koji onemogućuju siguran prolaz djeci po pješačkoj stazi na putu prema školi te se predlaže postavljanje zaštitnih stupića na Dubečkoj ulici kod caffe bara UNO
Zaključak se predlaže zbog sigurnosnih razloga, kako bi djeca mogla neometano prolaziti pješačkom stazom na putu do škole. 

Ovaj zaključak dostavlja se nadležnoj ustrojstvenoj jedinici Grada Zagreba na daljnje postupanje.


Ad. 5 .Prijedlog za obilježavanje pješačkog prijelaza na potezu Dubečke ulice, pravac sjever-jug, Ulica Frane Cote i Ulica Jurija Škarpe 

Predsjednik usmeno informira nazočne o predmetu rasprave i odlučivanja.
U raspravi sudjeluju svi prisutni.

Vijeće jednoglasno donosi 



Z A K LJ U Č A K
o prijedlogu za obilježavanje pješačkog prijelaza na potezu Dubečke ulice, pravac sjever-jug, Ulica Frane Cote i Ulica Jurija Škarpe


Vijeće predlaže obilježavanje pješačkog prijelaza na dva mjesta u Dubečkoj ulici jer u dužini oko cca 1000 metara nema obilježenog pješačkog prijelaza a Dubečku ulicu sijeće 7 ulica iz kojih djeca svakodnevno prolaze na putu do škole.


Vijeće moli nadležne službe da razmotre i utvrde mogućnost rješavanja problema na način da se iscrtaju pješački prijelazi na Dubečkoj ulici, pravac sjever -jug, jedan pješački prijelaz kod Ulice Frane Cote  a drugi kod Ulice Jurja Škarpe 

U prilogu dostavlja se slika mikrolokacije označene na geoportalu.

Ovaj zaključak dostavlja se nadležnoj ustrojstvenoj jedinici Grada Zagreba na daljnje postupanje.



[bookmark: _Hlk137560160]Ad. 6 . Prijedlog za postavljanje prometnih znakova „blizina škole“ na Dubečkoj ulici.

Predsjednik usmeno informira nazočne o predmetu rasprave i odlučivanja.
U raspravi sudjeluju svi prisutni.

Vijeće jednoglasno donosi 

Z A K LJ U Č A K

o prijedlogu za postavljanje prometnih znakova „blizina škole“ na Dubečkoj ulici



Vijeće smatra da je potrebno hitno postavljanje prometnih znakova upozorenja „blizina škole“ ili „djeca na cesti“ na Dubečkoj ulici jer u blizini škole Antuna Mihanovića isti ne postoje.

Vijeće predlaže postavljanje prometnih znakova upozorenja „blizina škole“ ili „djeca na cesti“ na Dubečkoj ulici.

Slika mikrolokacije označene na geoportalu dostavlja se u privitku.

Ovaj zaključak dostavlja se nadležnoj ustrojstvenoj jedinici Grada Zagreba na daljnje postupanje.




Ad.7. Zahtjev za jednokratno korištenje prostora mijesne samouprave u Zagrebu,Ulica Rudolfa Ivankovića 34. – donošenje zaključka

Članovi Vijeća primili su pisani materijl uz poziv.
U raspravi sudjeluju svi prisutni.
Vijeće jednoglasno donosi

Z A K LJ U Č A K
Za zahtjev za jednokratno korištenje prostora mijesne samouprave u Zagrebu,Ulica Rudolfa Ivankovića 34

1. Odobrava se jednokratno korištenje prostora mjesne samouprave u Zagrebu ,Ulica Rudolfa Ivankovića 34, datuma 11.11.2023.od 17:00 do 23:00.h.za potrebe Udruge Umirovljenika Dubec za proslavu martinja.

2. Odobrava se jednokratno korištenje prostora mjesne samouprave u Zagrebu, Ulica Rudolfa Ivankovića 34, uz naknadu.Za Miu Đurić za proslavu rođendana, datuma 27.10.2023.od 17:00 do 19:00.h.

3. Odobrava se jednokratno korištenje prostora mjesne samouprave u Zagrebu, Ulica Rudolfa Ivankovića 34, uz naknadu. za Luciju Pilih, proslava drugog rođendana, datuma 14.10.2023. godine od 16:00 do 20:00 h.

4. Odobrava se jednokratno korištenje prostora mjesne samouprave u Zagrebu, Ulica Rudolfa Ivankovića 34, uz naknadu za Irenu Jerković za proslavu dječijeg rođendana, datuma 01.10.2023.godine od 16:00 do 18:00.sati.

5. Odobrava se jednokratno korištenje prostora mjesne samouprave u Zagrebu, Ulica Rudolfa Ivankovića 34, uz naknadu za Josipu Novačić za proslavu prvog rođendana dijeteta, datuma 26.10.2023.godine od 18:00 do 23:00.sati.

6. Za korištenje prostora iz točke 1. ovog zaključka utvrđuje se naknada u iznosu od 0,08 €/0,60 kn po m².

7. Ovaj će se Zaključak uputiti Gradskom uredu za mjesnu samoupravu, promet, civilnu zaštitu i sigurnost na daljnje postupanje.





Ad.8. Zahtjev za povremeno korištenje prostora mjesne samouprave u Zagrebu,Ulica Rudolfa Ivankovića 34-donošenje zaključka

Članovi Vijeća primili su pisani materijl uz poziv.
U raspravi sudjeluju svi prisutni.
Vijeće jednoglasno donosi



Z A K LJ U Č A K
O zahtjevu za povremeno korištenje prostora mjesne samouprave u Zagrebu,Ulica Rudolfa Ivankovića 34

Odobrava se povremeno korištenje prostora u objektu mjesne samouprave u Zagrebu, Rudolfa Ivankovića 34  

1. Političkoj stranci Hrvatska demokratska zajednica – srijeda od 16:00 do 20:00 sati
2. Udruzi Nutribalans svaki utorak i četvrtak od 20:00 da 21:00 sat
3. Političkoj stranci Socijal demokratska partija - ponedeljak od 17:00 do 19:00 sati
4. Političkoj stranci Socijaldemokrati - četvrtak od 17:00 do 19:00.sati
5. [bookmark: _GoBack]Udruga umirovljenika Dubec – svaka zadnja subota u mjesecu od 17:00 do 23:00.sata, te 31.12.2023.godine za proslavu dočeka Nove Godine od 17:00 do 23:00 sata., te svaki utorak u mjesecu od 16:00 do 18:00 sati
6. Političkoj stranci Domovinski pokret – ponedjeljak od 19:00 do 21:00

      7. Vijeće odbija zahtjev Centra zdravstveno terapeutske prakse Fenix-Zagreb,svaki ponedeljak i četvrtak u vremenu od 18:15 do 19:15.sati iz razloga jer je u to vrijeme prostor mjesne samouprave u Zagrebu ,Ulica Rudolfa Ivankovića 34 zauzet,te isti nije sa područja Mjesnog odbora Dubec ni Gradske Četvrti Gornja Dubrava.
  

Ad. 9. Pitanja, prijedlozi i obavijesti.



S obzirom da nema dodatnih pitanja, prijedloga i obavijesti predsjednik zaključuje sjednicu u 20:00 sati.

Dovršeno u 20,00 sati.
U Zagrebu, 26. rujna 2023.

KLASA: 024-08/23-003/1865
URBROJ: 251-13-11-5/010-23-2


                                                            
Zapisnik sastavila:                                                                 Predsjednik
Slavica Mišetić                                                             Vijeća Mjesnog odbora
                                                                                                    Dubec

                                                                                               Dario Marić                                                           
